google/wiki40b huggingface dataset:
Athelstaneford

Betydning i Skottlands historie

I henhold til en populær legende er Athelstaneford stedet hvor det opprinnelige Skottlands flagg, et hvitt diagonalt andreaskors på himmelblå bakgrunn, først ble benyttet. Umiddelbart før et slag mot anglene (engelskmennene) i år 832 e. Kr. av en kombinert hær av piktere og skotere (skotske gælere) fikk den piktiske kongen Óengus II av pikterne en visjon om Sankt Andreas (St. Andrew på engelsk), som ble korsfestet på et diagonalt kors, og om at det vil bli seier. Den neste morgen kunne skoterne og pikterne se et hvitt kors på himmelen bli dannet av skyene. De vant slaget og den seierrike felleshæren tilegnet seieren til Sankt Andreas og tok hans kors på sitt flagg og gjorde Sankt Andreas til sin skytshelgen.
Den flyktende engelske kongen Æthelstan ble slaktet ned og drept ved et vadested over elven i nærheten, derav navnet Athelstaneford. Det er flere versjoner av denne fortellingen, men denne er den mest aksepterte. Hva som enn er sannheten har legenden sementert Athelstanefords plass i skotsk historie.

Dagens Athelstaneford

I dag er landsbyen omgitt av jordbruksområder og har lite av den mer urbane blandingen av jobber, folk og bekvemmeligheter. Kirkesognet besto fram til 1658 ikke av mer enn 1000 acres (4 046 856 m2) og tilhørte jarlen av Winton som hadde sete i Garlton.
Landsbyen har endret seg lite siden den ble dannet på slutten av 1700-tallet av Sir David Kinloch av Gilmerton for å bedre boligforholdene for de lokale bøndene. Kinloch bygget velproporsjonerte hus med en hage for en utleie. En veveindustri ble grunnlagt i landsbyen og som ble kjent for en stripet tøyproduksjon, men har siden opphørt. Det er noen ruiner fra en kirke som Ada de Warenne, hertuginne av Northumberland (ca. 1123–1178), ektefelle av Henrik av Skottland, fikk bygget en gang rundt 1178, og som ble gitt til hennes nonnekloster i Haddington. En sognekirke fra 1780 ble revet i 1868 for å plass til dagens kirke med 500 sitteplasser.
Skuespillforfatteren John Home (1722–1808) var sogneprest i Athelstaneford i årene mellom 1847 og 1857. Maleren Archibald Skirving (1749–1819) ble født her.
Turister kan følge «Saltire Trail», det skotske flaggsporet, en vegrute som passerer ulike lokale landemerker og steder av historisk interesse.
Patologiske frakturer

Patgologiske frakturer eller spontanfrakturer er brudd i en knokkel uten ytre eller ved svært liten ytre påkjenning . Blant de vanligste årsakene til patologisk fraktur finner vi kronisk benmargsbetennelse (osteomyelitt), skjelettmetastaser og benskjørhet (osteoporose). Visse hormonelle lidelser og enkelte sjeldne sykdommer i skjelettet kan også forårsake patologiske frakturer.
Mest utsatt er ryggvirvlene, lårbenshalsen og overarmsbenet. Patologiske frakturer er vanskelige å behandle med tanke på at deres egentlige årsak er en svekkelse av skjelettets evne til å fornye seg selv. Behandling med bisfosfonater har vist seg å redusere smerter og har en beskyttende effekt.
Harmony Drive

Konserter

I 2012 slapp bandet sin første singel. Det resulterte i radiospilling i USA, samt en liveopptreden på den amerikanske radiostasjonen Kink FM i Portland i Oregon. Bandet turnerte på flere radiostasjoner i USA og turnerte i Filippinene året etter.

Innspillinger

Bandets første innspilling var singelen «Somethings Wrong» i 2012 med Rich Veltrop som produsent. Singelen ble spilt inn i Sylvia Massy sitt studio Radiostar Studios i Weed i California. Debutalbumet ble sluppet fysisk i Norge og digitalt i hele verden via Phonofile og Indigoboom. I August 2017 ga bandet ut singelen «Be There» og fremførte låten live for første gang da de gjestet Sommeråpent på NRK1. «Be There» ble også fremført live på Filippinsk TV i forbindelse med en turne bandet gjorde i Asia i November 2017.
Acontiinae

Utseende

Vindelflyet er et ganske lite nattfly med vingespenn 22 – 24 mm. Det er lett å kjenne igjen på forvingenes karakteristiske mønster i gult og svart. Bakvingene er grå.

Levevis

Larven lever på åkervindel. Vindelflyet er en sørlig art som i Norge bare er funnet én gang i Grimstad, Aust-Agder.
Leoben

Leoben er en by i delstaten Steiermark i Østerrike. Befolkningen var per 1. januar 2007 på 25 227 innbyggere, noe som gjorde byen til den 17. største i Østerrike.
Leoben har en historie som går minst tilbake til 904.
Grefsen-ulykken

Kilder

Gjøvikbanen av Nils-Carl Aspenberg m. fl.. Baneforlaget, 2009. ISBN 9788291448480
Ingrisma viridis

Utseende

En middelsstor, avlang, mer eller mindre grønnlig gullbasse. "Snuten" er rundet spadeformet forlenget.

Utbredelse

Arten lever i Myanmar.
Kløv (transport)

Kløving er en transportform med gamle røtter. Den går ut på å bruke seletøyanordninger som legges over ryggen på et lastedyr. Lasten fordeles likt på begge sider av dyret, og det er dette lasset som kalles en kløv. Lasten kan bindes fast, legges i korger eller sekker, alt ettersom.
I Norge var hesten det mest brukte kløvdyret, men både hund og geit er kjent. Ute i verden brukes også kameler, dromedarer, lamaer og esler
Panzer VI

Historie og utvikling

Henschel begynte utviklingen av Tiger på våren 1937. Etter forskjellige forsøk og avsporinger så leverte Henschel og tre andre selskaper (Porsche, MAN og Daimler-Benz) inn forslag på en 35 tonns stridsvogn med 75 mm kanon i 1941. Da tyske styrker møtte sovjetiske T-34 var disse forslagene allerede umoderne. Ifølge Erwin Adlers hos Henschel: «Det var stor forferdelse da det ble oppdaget at de sovjetiske stridsvognene var bedre enn noe som var i bruk i Wehrmacht.»
En vektøkning til 45 tonn og en større kanon på 88 mm ble øyeblikkelig beordret. Ferdigstillingsdatoen for prototypen ble satt til 20. april 1942, Hitlers bursdag. På den begrensede tiden ingeniørene hadde til rådighet måtte de basere den nye stridsvognen på allerede eksisterende lettere stridsvogner. Den økte vekten gjorde at chassiset hadde større belastning enn det var beregnet for, noe som reduserte påliteligheten. I motsetning til Panther-stridsvognen tok ikke Tiger-designet inn over seg moderne teknologi; for eksempel brukte den ikke skrånende panser.
Porsche og Henschel sendte inn prototyper, og Hitler overvar prøver ved Rastenburg. Henschel-designet ble akseptert, men med tårnet fra Porsche. Produksjon av den første utgaven, Ausfürung E, ble satt i verk i august 1942. På samme tid så ble 90 eksemplarer av Porsche-utgaven også bestilt. Disse ble ikke brukt, og ble konvertert til Panzerjäger Tiger, også kjent som Elefant eller Ferdinand.
Tiger var i bunn og grunn en prototyp da den ble satt i tjeneste, og små endringer ble innført under hele produksjonen. Den viktigste endringen var et nytt tårn med en lavere, sikrere tårnluker.  For å spare penger ble snorklingskapasiteten fjernet. Sterkere, ikke-overlappende hjul ble også brukt. Et eksternt luftfilter ble også fjernet.
Produksjonen av den første utgaven fra august 1942 resulterte i 1 355 slike vogner innen august 1944. Produksjonen startet på 25 vogner i måneden og nådde sitt høydepunkt i april 1944 hvor 104 vogner ble produsert. Antallet Tigere i tjeneste var høyest 1. juli 1944 på 671. Som en tommelfingerregel tok det dobbelt så lang tid å produsere en Tiger som andre stridsvogner i samme periode. Da Tiger II B kom i produksjon i januar 1944, tok det ikke lang tid før Tiger I ble faset ut.

Teknisk

En Tiger hadde et mannskap på fem. Foran i skroget satt vognføreren og en radiotelefonist, i tårnet satt vognkommandøren, laderen og skytteren.
Panseret foran var opp til 100 mm tykt, med 80 mm på sidene og bak. Panseret oppå var mellom 25 og 40 mm. Dette var en av tingene som gjorde Tiger over dobbelt så tung som forgjengeren Panzer IV.
Bevæpning besto av en 88 mm L/56 kanon, en av de kraftigste stridsvognkanonene fra perioden. Den var basert på den berømte tyske 88 mm luftvernkanonen.
Motoren var en Maybach 21 liters motor på 590 hk (440 kW), som senere ble oppgradert til en 24 liters utgave.
Hideto Takahashi

Japans herrelandslag

Hideto Takahashi har spilt fire landskamper for Japans herrelandslag.
Jordan Lukaku

Landslaget

10. oktober 2015 fikk han sin første landskamp for Belgia mot Andorra.
Han ble tatt ut i Belgias EM-tropp til EM i Frankrike 2016.
John Bates Clark Medal

John Bates Clark Medal deles ut av American Economic Association hvert andre år til «den amerikanske økonomen under førti år som har gjort et betydelig bidrag til økonomisk tenkning og kunnskap».
Prisen blir ansett som en av økonomien mest prestisjefylte priser, kanskje nest etter Sveriges Riksbanks pris i økonomisk vitenskap til minne om Alfred Nobel. Prisen blir delt ut annethvert år frem til 2007, og den ble delt ut hvert år fra 2009 fordi mange som fortjente medaljen gikk uten å ha blitt tildelt den, fordi det ikke var nok av dem. 
Omkring 40% av de som tidligere har fått denne medaljen, har senere blitt tildelt Sveriges Riksbanks pris i økonomisk vitenskap til minne om Alfred Nobel.
Jotun stadion

Jotun stadion er et idrettsanlegg i Øvre Årdal i Årdal i Sogn og Fjordane
Anlegget består av Årdalshallen, Jotun stadion grasbane, Jotun stadion krøllgras, Jotun stadion friidrettsanlegg, styrketrening/trimrom, Jotunhuset og friluftsbad.
Gressbanen er en fotballbane på 108 x 65 m med 400-meters friidrettsbane med kast- og lengdeanlegg. Anlegget er hovedanlegg for fotball i Årdal, og brukes av Idrettslaget Jotun, Årdalstangen idrettslag og Årdal Fotballklubb. Kunstgrasbanen er på 101 x 64 m med undervarme.
Bygnings- og Boligregisteret

Bygnings- og Boligregistret (BBR) er et register som inneholder opplysninger om eiendommer og bygninger i Danmark. Et av hovedformålene med registeret var – og er stadig – å kunne gi opplysninger til eiendomsvurderingsmyndigheten i forbindelse med eiendomsbeskatning. Registeret ble opprettet 1977–1978. For den alminnelige borger betød opprettelsen at det ikke lengre var nødvendig å utfylle spørreskjemaer om boligforhold i forbindelse med folke- og boligtellinger.
BBR hører til de såkalte «grunndata» og det er planlagt at BBRs data gjøres offentlig tilgjengelig  medio 2013.
Phoenixøyene

Phoenixøyene er ei øygruppe i Polynesia i det vestlige Stillehavet. De tilhører staten Kiribati. Phoenixøyene består av 8 korallatoller og øyer, med et sammenlagt areal på rundt 28 km².

Historie

Øyene ble oppdaget rundt 1800, og havnet i 1889 under britisk overhøyhet. I 1937 ble øyene lagt inn under den britiske kolonien Gilbert- og Elliceøyene. I 1938 krevde USA forvaltningsretten over Kantonøya og Enderburyøya, og året etter ble man enig med Storbritannia om å forvalte øyene sammen. 
På slutten av 1930-tallet var øyene det siste stedet som det Britiske imperiet forsøkte å kolonisere, med bosetninger på Orona, Manra og Nikumaroro. Disse forsøkene opphørte imidlertid som fruktløse i 1963.
I 1979 ble øyene innlemmet i den nye statsdannelsen Kiribati.
15. brigade (Australia)

Første verdenskrig

Da brigaden ble opprettet i 1916 som del av 1. australske imperiestyrke. Brigaden var det av 5. divisjon og besto av fire infanteribataljoner.
Pyramiden kullkraftverk

Pyramiden kullkraftverk var et kullkraftverk etablert i 1968, i havneområdet øst i tettstedet Pyramiden ved Petuniabukta på Svalbard. Eier og operatør var Trust Arktikugol. Effekten var på 5 MW. Anlegget brukte lokalt kull fra Pyramiden-formasjonen i hele driftsperioden og betjente de inntil 1 200 innbyggerne i samfunnet. Kraftverket ble innstilt samtidig med at kulldriften og tettstedet ble nedlagt i 1998.
Trust Arktikugol opprettet kullkraftverk i Pyramiden i 1968, og et 7,5 MW kraftverk i Barentsburg i 1974. Bare Barentsburg-verket er nå i drift blant de russiske kraftverkene, ved siden av kraftverket i Longyearbyen.
IOR-prisen

IOR-prisen (forkortelse for improved oil recovery, «forbedret oljeutvinning») er Oljedirektoratets årlige pris til selskaper, prosjekter eller individer som har utmerket seg i sitt arbeid for økt utvinning av olje på den norske kontinentalsokkelen. Vinneren skal få en «anerkjennelse for idérikdom, standhaftighet og risikovilje når det gjelder å ta i bruk metoder og teknologi som kan øke utvinningen ut over det som kan forventes med de incentivene som eksisterer». Prisen ble tildelt for første gang i 1998.
Trans-Antarctic Scientific Traverses Expeditions

Trans-Atlantic Scientific Traverses Expeditions – Ice Divide of East Antarctica (TASTE-IDEA) (også kalt Antarktistraversen eller Norwegian-US Antarctic IPY Traverse) var en toårig sydpolsekspedisjon som ble gjennomført i anledning polaråret 2007–08. Den begynte i november 2007 og bestod av tolv norske og amerikanske forskere.
Hovedmålet for de norske forskerne var å undersøke endringer av ismassen i Dronning Maud Land for å forstå hvilken innvirkning Antarktis har på havnivået og det globale klima. De tok prøver langs den nærmere tre tusen kilometer lange ruten fra Troll-stasjonen til sydpolpunktet, og utforsket områder som aldri har blitt undersøkt tidligere. Enkelte steder boret forskerne sytti meter ned i isen for å kunne analysere iskjerner og dermed innhente informasjon om variasjoner i nedbør og atmosfæriske gasser gjennom de siste 1000 år.
Prosjektet betegnes som den mest krevende vitenskapelige ekspedisjonen Norge har gjennomført til det indre av det antarktiske kontinent.

Havari

Da de var 350 kilometer fra Sydpolen havarerte to av de fire beltevognene, og de hadde ikke med seg de nødvendige reservedelene. Den amerikanske Amundsen-Scott-basen på Sydpolen ble orientert om forskernes situasjon og de bad om assistanse fra beltevogner som kunne hente ut dem og deres utstyr. Først gav basen et positivt svar, dagen etter var svaret nei. De hadde ikke kapasitet og bad forskerne om å flytte alt over til de to brukbare beltevognene og selv ta seg til Sydpolen.
Ekspedisjonsleder og direktør Jan-Gunnar Winther ved Norsk Polarinstitutt kontaktet da Troll-stasjonen, som ordnet med at ekspedisjonen ble hentet ut av et canadisk fly som ble operert av et russisk selskap. Ikke dessto mindre ble ekspedisjonen betegnet som «meget vellykket».
Love Letters in the Sand

«Love Letters in the Sand» er en amerikansk populærmusikksang med melodi av J. Fred Coots og tekst av Nick Kenny samt Charles Kenny, som blant annet ble gjort kjent av Pat Boone. Sangen ble publisert i 1931 og var løselig basert på en komposisjon fra 1881, «The Spanish Cavalier».
Ted Black's Orchestra (med orkesterlederen som vokalist) hadde den første store slageren med denne sangen på Victor 22799.
Coverversjonen til Pat Boone med Billy Vaughn's Orchestra ble en stor slager i juni og juli 1957 og lå fem uker øverst på Billboard Hot 100-singlelisten med totalt 34 uker på listen.
Boones versjon nådde den britiske singlelisten 6. juli 1957 og lå der i 21 uker med nummer to som høyeste plassering.
Engelske Vince Hill med Eddie Lester Singers kom inn på den britiske singlelisten 30. september 1967 og lå der i ni uker med nummer 23 som høyeste plassering. Platens betegnelse var Columbia DB 8268. Arrangør og dirigent var Johnny Harris. Produsent var Bob Barratt.

Norske versjoner

Juul Hansen og I. Eriksen har skrevet norske tekster. I Hansens versjon heter den «Kjærlighetsbrev i sand». I Eriksens versjon bærer den tittelen «Kjærlighetsbrev til deg».
Norges demografi

Intern flytting

Det var stor innenlandsk flytteaktivitet i befolkningen i 2013. Antall innenlandske flyttinger over kommunegrensene økte til 235 000. Dette var det høyeste antallet noen gang, og 4 500 flere enn i 2012. Innenfor kommunene var det 432 100 flyttinger, 5 700 færre enn i 2012 og det nest høyeste noen gang.
Flyttingene i 2013 bidro til en ytterligere sentralisering av bosettingen, og per 1. januar 2014 bodde 68 prosent av befolkningen i de 150 mest sentrale kommunene.
Østfold og Akershus skilte seg ut med et samlet innenlandsk flytteoverskudd på 5 000 i forhold til resten av landet. Dette er fylkene der en i tillegg til egne arbeidsplasser har kort pendleravstand til Oslo. Åtte av fylkene hadde innenlandsk flytteoverskudd, og de andre 11 fylkene hadde innenlandsk nettoutflytting, det flyttet flere ut til de andre delene av landet enn det flyttet folk inn fra resten av landet.
Flyttetapet var størst i Oslo og Nordland, med 1 300 flere utflyttinger enn innflyttinger i hvert av fylkene. Mange av dem som flyttet fra Oslo, flyttet til Akershus, mens de som flyttet ut av Nordland, oftest flyttet adskillig lengre. I prosent av folketallet var flyttetapet størst i Sogn og Fjordane, deretter fulgte de tre nordligste fylkene.

Kjønn og alder

Den 1. januar 2011 var  det for første gang registrert så vidt flere menn enn kvinner i Norge siden de eldste befolkningstallene fordelt på kjønn ble gjort i 1769. Av folkemengden i hele landet var 25,3 prosent under 20 år, 61,7 prosent var i aldersgruppen 20-66 år, og 12,9 prosent var over 66 år.
I 2015 var gjennomsnittlig levealder for kvinner ca 84 år og for menn ca 80 år. Levealderen i Norge har økt jevnt siden 1846. På 1950-tallet stoppet framgangen nesten opp, før levealderen så begynte å øke igjen rundt 1970. Samme undersøkelse viste at levealderen var høyest på Vestlandet og lavest i Finnmark, Østfold og Hedmark.

Etnisitet og nasjonalitet

Norges demografi er preget av at Norge er et relativt lite land hvor flesteparten av befolkningen er etniske nordmenn. Det har alltid bodd flere ulike grupper av samer over hele Den skandinaviske halvøy, på norsk side tradisjonelt sørover til Femunden i Engerdal. I tillegg har det tilkommet fem offisielle nasjonale minoritetene i Norge: romanifolket (tatere), roma (sigøynere), jøder, kvener og skogfinner. Innvandrerbefolkningen i Norge utgjør i dag rundt 17 prosent av befolkningen, etter å ha økt betydelig siden slutten av 1900-tallet. Etter 1970 har det også kommet innvandrere fra langt flere forskjellige og geografisk fjernere områder, som pakistanere, kurdere, iranere, irakere, tamiler, singalesere og somaliere.
Bungoma

Bungoma er en by i Bungoma fylke vest i Kenya, nær grensen til Uganda. Bungoma by ble etablert som et handelssentrum tidlig i det 20. århundre. Byen er hovedstad i fylket med samme navn. Kommunen hadde en bybefolkning på 44 196 og totalt 60 650 innbyggere ved folketellingen i 1999. Bungoma ligger 1385 meter over havet.
Navnet Bungoma stammer fra ordet engoma, som betyr trommer på språket Bukusu. Byen var opprinnelig møteplass for de eldste i Bukusu, og lyden av trommer lød når disse skulle samles. Dette ledet fram til navnet.
Jernbanestasjonen i byen er stoppested for Ugandabanen.
Frihetens regn

Om filmen

Frihetens regn er stemt fram til en av tidenes beste filmer i flere avstemninger, blant annet på Internet Movie Database. Per november 2014 ligger den på 1.-plass med karakteren 9,3 (av 10) med ca. 1 300 000 stemmer. 
Filmen var nominert til sju Oscar, blant andre Morgan Freeman for beste mannlige hovedrolle, men vant ingen.
Ole Nicolai Kvisler

Omstridt arv

Sommeren 2008 ble det kjent at en Ole Nicolai Kvisler ville tildeles 250 000 kroner av en omstridt arv. Dette førte til sterk kritikk fra flere hold, og ikke minst fra moren til Kvislers drapsoffer. Selv om bakgrunnen for tildelingen var hans synspunkter, var det rettssaken som var den umiddelbare årsaken. 
Pengene stammet fra en arv fra Oslo-kvinnen Clara Weltzin hadde etterlatt for fordeling til «...organisasjoner og personer som arbeider mot fremmedinnvandring til Norge». Komiteen som sto for tildeling besto av Erik Gjems-Onstad, Egil Karlsen, Bjarne Pettersen og Norvald Aasen, Pettersen hadde blant annet også foreslått å tildele penger til nazisympatisøren Tore Tvedt, den politiske organisasjonen NorgesPatriotene og lederen Øyvind Heian, men ble frøset ut av styret etter at Gjems-Onstad og Aasen motsatte seg dette.
Gjems-Onstad argumenterte for tildeling til Kvisler med at det bare hadde vært ført bevis for at den andre drapsdømte, Joe Erling Jahr, hadde utført drapet. 
Reaksjonene fra SOS Rasisme var sterke, og i brevs form krevde de at Kongen i statsråd må frata Gjems-Onstad Krigskorset og andre krigsmedaljer. De viste til et punkt i statuttene for Krigskorset: «Hvis en som har Krigskorset viser seg uverdig til å bære det, kan H M Kongen i Statsråd frata ham korset». SOS rasisme skrev at Gjems-Onstads engasjement i arvesaken ble oppfattet som belønning til en av Benjamin Hermansens drapsmenn: «Hvordan kan da en mann som er dekorert for sin innsats mot nazismen i årene 1940 til 1945, beskjeftige seg med å etterkomme ønskene til mennesker som fremdeles forfekter slike holdninger?». Gjems-Onstad skrev til sitt forsvar at «hvis noen i dag støtter Kvisler økonomisk, er det ikke for å støtte drap, men for å hjelpe til å få gjenopptatt straffesaken, til å gjøre opp gjelden til Benjamins mor, Marit Hermansen, og for at Kvisler ikke må leve som gjeldsslave når han slipper ut om en del år».
 I slutten av januar 2009 avgjorde Forsvarsdepartementet at Gjems-Onstad skulle få beholde utmerkelsene. Juristene som ble satt på saken grunnla avgjørelsen med at Gjems-Onstads uttalelser lå ved, men samtidig også innenfor ytringsfrihetens rammer. Asgeir Spange Brekke, seniorrådgiver i kommunikasjonsenheten til Forsvarsdepartementet presiserte samtidig at det er veldig viktig for departementet å understreke at «dette på ingen måte, overhodet ingen måte, er en støtte til uttalelsene som Gjems-Onstad har kommet med». SOS Rasisme mente at Forsvarsdepartements behandling av klagen hadde vært slett.
13e demi-brigade de Légion étrangère

13e demi-brigade de Légion étrangère er en halvbrigade i den franske Fremmedlegionen. Den er oppsatt som mekanisert infanteri og er for tiden den eneste fast oppsatte halvbrigaden i den franske hæren. Avdelingen ble etablert i februar 1940 og deltok i slaget om Narvik senere i året. Hovedkvarteret er i Djibouti.
Asano Nagasato

Landslaget

Asano Nagasato spilte 11 landskamper for Japans kvinnelandslag. Hun ble tatt ut i Japans tropp til VM i fotball 2015.
Tongdao Dong

Tongdao (kinesisk: 通道侗族自治县; pinyin: Tōngdào dòngzú Zìzhìxiàn) er et autonomt fylke for dongfolket i byprefekturet Huaihua i provinsen Hunan i Folkerepublikken Kina.
Befolkningen var på 215 296 innbyggere i 1999.

Samferdsel

Kinas riksvei 209 løper gjennom området. Den begynner i Hohhot i Indre Mongolia, krysser gjennom provinsene Shanxi, Henan, Hubei, Hunan og ender i havnebyen Beihai i Guangxi.
Hanyu Da Cidian

Hanyu Da Cidian (kinesisk: 漢語大詞典, pinyin: Hànyǔ Dà Cídiǎn) er den mest omfattende (2013) kinesiske ordbok som er tilgjengelig. Den dekker den kinesiske ordskatt med påvisning av eldre ordformer opp gjennom tre tusen år, fra orakelbeinskrift og de kinesiske klassikere og frem til moderne slang. Hovedredaktøren, Luo Zhufeng 羅竹風 (1911–1996), satte i gang med arbeidet i 1979, og med hjelp av over 300 fagfolks innsats ble verkets 13 bind publisert fra 1986 til 1993.
Hanyu da cidian omfatter oppslag på 23 000 kinesiske skrifttegn, definerer rundt 370 000 og og gir 1,5 millioner ordreferanser / sitater. Oppslagene er organisert etter et nytt 200-tegns omfattende radikalsystem, og følger primært tradisjonell kinesisk men med referanse til forenklet kinesisk.
Definisjoner og forklaringer er i forenklet kinesisk, med unntak av sitater fra klassikerne.
Bind 13 har register både pinyinalfabetisk og etter strøkrekkefølge.
Cocytius lucifer

Utseende

En meget stor (vingespenn 140 – 160 mm), slank, brun svermer med gule flekker på sidene av bakkroppen og en gul flekk ved roten av bakvingen. Brystet er brunt med mørke sider, bakkroppen har en bred, brun midtstripe som er smalt svart i midten, på sidene er den svart med firkantede, gule flekker på ledd 2 – 4. Forvingen er lyst brunspraglet, rundt midten med tre brune siksak-tverrstriper, med to mørkebrune lengdestreker nær midten og én i vingespissen. Bakvingen er mørkebrun ytterst, ved forkanten med et trekantet, lyst felt, ved roten med en gul flekk. Larven er blålig grønn uten skråstriper på sidene. Hornet på bakkroppen er gulgrønt og knudrete.

Levevis

Larven lever på busker og trær i familien Annonaceae. De voksne svermerne besøker blomster.

Utbredelse

C. lucifer flyr i tropiske og subtropiske områder i lavlandet fra Mexico i nord til Bolivia og Brasil i sør.
Sindre Kinnerød

Bakgrunn

Kinnerød har arbeidet som fotograf siden 1996. Han har publisert bilder i en rekke internasjonale blader og tidsskrifter, og vunnet flere priser. I 2001 debuterte han med utstillingen Ulike som to dråper vann på Galleri Albinn up i Oslo.